Maroela Media Top 20: 14 Desember 2015Andriëtte en André tydens die skiet vir die video van ‘Tot oneindig einde kry’. Foto: Andriëtte Norman via Facebook In vandeesweek se Top 20 is daar tien snitte wat styg, sewe wat daal, een wat onveranderd bly en twee nuwelinge. Cordelia behou haar eerste plek met “Breek die stilte”, maar dit is ‘n groot week vir Andriëtte. Haar duet met André Venter, “Tot oneindig einde kry”, is een van twee nuwelinge en begin in die 19de plek. Haar jongste solo-treffer, “Bittersoet van liefde”, styg agt plekke tot by die 11de plek, terwyl haar ander treffer, “Pêrel vir ‘n kroon”, effens terugsak. Die ander nuweling is “Middernagserenade” van Bobby van Jaarsveld, wat in die 20ste plek afskop. Die twee snitte wat uitsak, is “Ek onthou van Anders” en “Duidelik soos daglig” van Anaïs. Adam en Vaughan Gardiner daal sewe plekke en is vandeesweek in die 17de plek. Kyk die video vir Andriëtte en André Venter se liedjie “Tot oneindig einde kry” hier onder.